《奉咏两广督府刘凝斋平龙川寇 其二》
明代·饶与龄

久逋循阳寇，遐荒隐百疴。飞符来虎帐，溟海息鲸波。

韩范威名显，夔龙事业多。吁谟赞明主，兵偃洗天河。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。